
	[bookmark: nev]LICHTER BERTALAN EDE
lichterbertalan@gmail.com
Mérnökinformatikus
BSc, 5. félév
Budapesti Műszaki és Gazdaságtudományi Egyetem
Villamosmérnöki és Informatikai Kar
	
[bookmark: _GoBack]






Témavezető:
	Hadházi Dániel
tudományos segédmunkatárs, BME VIK




Kaotikus rendszerek zajos parciális megfigyeléseiből való előrejelzés empirikus módú dekompozíció alkalmazásával

A minket körülvevő világban sok nemlineáris rendszer által generált adatsorral találkozhatunk, amelyek között találhatóak kaotikusak is. Ez releváns, többek közt az időjárási megfigyeléseknél, pénzügyi idősoroknál, agyi jelfeldolgozásban vagy akár a villamosmérnöki tudományokban. Sokszor azonban ezeknek a rendszereknek nem tudjuk megfigyelni minden változóját, így csak egy-egy parciális megfigyelés áll rendelkezésünkre. Erre a problémára több, gépi tanuláson alapuló módszert javasoltak az utóbbi időkben, ilyen az NGRC (next-generation reservoir computing), illetve az AR-RBFN (autoregressive radial basis-function network). Ezekkel a modellekkel előre lehet jelezni teljes attraktorokat, vagy akár parciális megfigyeléseket olyan esetekben, amikor zajmentes a megfigyelés, azonban a valódi problémáknál elkerülhetetlen megfigyelési zaj jelenlétével drasztikusan csökken a predikciós pontosságuk. Ebben a dolgozatban egy lehetséges megoldást javaslunk a problémára. Ennek lényege, hogy empirikus módú dekompozícióval (EMD) a megfigyeléseket olyan idősorokra dekomponáljuk, melyekkel leegyszerűsítjük a problémát, és szeparáljuk a megfigyelési zajt, így lehetővé téve ezeknek külön-külön vett előrejelezhetőségét. Kihasználva azt, hogy az EMD által felbontott alapvető módusú függvények (intrinsic mode function - IMF-ek) szuperpozíciója megegyezik a felbontott jellel, az egyes IMF-ek előrejelzéseit összeadva megkapjuk a végleges előrejelzést. A kidolgozott megoldás viselkedését a Lorenz rendszer idősorainak predikciójával vizsgáljuk, mivel megfelelő paraméterek megválasztása mellett ez bizonyítottan kaotikus, továbbá fizikai, folyadékdinamikai rendszert modellez. A parciális megfigyelés ezesetben a Lorenz rendszer x változója. Analizáljuk az előrejelzés pontosságának és a zajnak a kapcsolatát EMD dekompozíció nélkül, illetve a dekomponált idősorokon



